
LĒMUMS
Rēzeknē

2026. gada 15. oktobrī	Nr. 835 (prot. Nr. 2026/DS-22, 1.§)

Par papildinājumiem un grozījumiem nolikumā „Par atlīdzību Rēzeknes novada pašvaldībā”

[bookmark: _Hlk219300034]Pamatojoties uz Pašvaldību likuma 10.panta pirmo daļu, Valsts pārvaldes iekārtas likuma 72.panta pirmās daļas 2.punktu un 73.panta pirmās daļas 4.punktu, Valsts un pašvaldību institūciju amatpersonu un darbinieku atlīdzības likuma III nodaļu, pārejas noteikumu 52.punktu, ņemot vērā Finanšu komitejas 2026.gada 8.oktobra priekšlikumu, Rēzeknes novada dome nolemj:

1. Papildināt un grozīt Rēzeknes novada pašvaldības nolikumu „Par atlīdzību Rēzeknes novada pašvaldībā” (turpmāk tekstā – Nolikums), kas apstiprināts ar Rēzeknes novada domes 2022.gada 15.decembra lēmumu Nr.1256 “Par Rēzeknes novada pašvaldības nolikuma „Par atlīdzību Rēzeknes novada pašvaldībā” apstiprināšanu” (protokols Nr.32, 3.§) sekojoši:
1.1. papildināt Nolikuma 24.punktu ar otro teikumu šādā redakcijā: “Nepilnas slodzes gadījumā mēnešalga tiek noteikta proporcionāli nepilnās slodzes apmēram.”;
1.2. papildināt Nolikuma 26.punktu ar sesto teikumu šādā redakcijā: “Izmaiņas atsevišķu amatu klasifikācijā var tikt veiktas arī citos attiecināmos gadījumos, ievērojot amatu klasifikācijas pamatprincipus.”;
1.3. izteikt Nolikuma 27.punktu šādā redakcijā:
“27. Ja pašvaldības funkciju izpildes nodrošināšanai ir nepieciešams veikt grozījumus Iestādes amatu sarakstā kalendārā gada laikā, Iestādes vadītājs iesniedz attiecīgu iesniegumu Pašvaldības izpilddirektoram ar pamatojumu par grozījumu nepieciešamību, norādot finansējuma avotu, ja nepieciešami papildus līdzekļi. Pašvaldības izpilddirektors izvērtē iesniegumā norādīto un, ja pieprasījums ir pamatots, tad uzdod Pārvaldes Juridiskās un lietvedības nodaļas atbildīgajam darbiniekam sagatavot lēmuma projektu izskatīšanai komitejā. Pirms lēmuma projekta sagatavošanas amata vienībai nosaka atbilstošo saimi (apakšsaimi), līmeni, mēnešalgu grupu, ja tas nav noteikts iepriekš.”
1.4. izteikt Nolikuma 29.punktu šādā redakcijā:
“29. Mēnešalgas apmēra noteikšanā tiek ievērotas Likuma normas, amatiem mēnešalgas noteikšanā no 2027.gada 1.janvāra piemēro Likuma 3.pielikumā noteikto minimumu attiecīgajai mēnešalgu grupai. Mēnešalga, kuru nosaka, piemērojot koeficientu pret bāzes mēnešalgu, nedrīkst būt zemāka par minimālās mēneša darba algas apmēru normālā darba laika ietvaros. Laika periodā no 2023.gada līdz 2026.gadam Dome katru gadu apstiprina amata saimei (apakšsaimei) un līmenim noteiktajai mēnešalgu grupai atbilstošo mēnešalgu skalu (3.pielikums – Mēnešalgu līmeņu skala) kā pielikumu Nolikumam. No 2027.gada 1.janvāra mēnešalgas noteikšana atbilstoši novērtējumam un ievērojot amata pienākumu apjomu, to izpildes komplicētību un amata (profesijas) pieprasījumu darba tirgū Amatpersonai (Darbiniekam) tiek veikta, ievērojot Nolikuma 3.pielikumā noteikto kārtību (Mēnešalgu noteikšana no 2027.gada 1.janvāra).”
1.5. papildināt Nolikuma 36.punktu ar ceturto teikumu šādā redakcijā: “Mēnešalgas noteikšanā 2027.gadam Komisija ievēro Nolikuma 3.pielikumā noteikto kārtību (Mēnešalgu noteikšana no 2027.gada 1.janvāra”;
1.6. izteikt Nolikuma 41.punktu šādā redakcijā:
“41.	Amatpersonu (Darbinieku) mēnešalga tiek noteikta Pašvaldībai pieejamo finanšu (budžeta) līdzekļu apmērā. Ja ir veikta individuālā mēnešalgu noteikšana nākošajam gadam un nepieciešamo līdzekļu apmērs ir nepietiekošs, visām noteiktajām mēnešalgām tiek veikta proporcionāla samazināšana, izņemot Ministru kabineta noteikto minimālo mēnešalgu un mēnešalgas, kas atbilst Likuma 3.pielikumā noteiktajam minimumam attiecīgajai mēnešalgu grupai. Samazināšanas rezultātā mēnešalga Amatpersonai (Darbiniekam) nedrīkst būt zemāka par Likuma 3.pielikumā noteikto minimumu attiecīgajai mēnešalgu grupai.”;
1.7. papildināt Nolikumu ar 127.1 punktu šādā redakcijā:
“127.1 Amatpersonai (Darbiniekam) ar izpilddirektora rīkojumu var tikt noteikts pastāvīgs attālināts darbs katru darba dienu vai noteiktās nedēļas dienās, ja to pieļauj prasības amata pienākumu izpildei, ievērojot/izvērtējot sekojošus kritērijus:
	127.1 1. amata pienākumus var veikt, izmantojot informācijas un komunikācijas tehnoloģijas;
	127.1 2. amata pienākumus veikšana nav saistīta ar iedzīvotāju/klientu apkalpošanu klātienē;
	127.1 3. Amatpersonas (Darbinieka) amata pienākumu izpildi, t.sk. pieejamību un sasniegtus darba rezultātus, ir iespējams kontrolēt bez papildus administratīvajiem izdevumiem.
Par attālināto darbu tiek slēgta vienošanās pie darba līguma. Amatpersonai (Darbiniekam) noteiktā mēnešalga attālināta darba gadījumā nemainās.”
1.8. papildināt Nolikuma 3. pielikumu ar sadaļu “Mēnešalgu noteikšana no 2027.gada 1.janvāra” (sadaļas teksts pielikumā)
2. Uzdot Centrālās pārvaldes Juridiskajai un lietvedības nodaļai nodrošināt Rēzeknes novada pašvaldības nolikuma „Par atlīdzību Rēzeknes novada pašvaldībā” konsolidēšanu.
3. Uzdot Centrālās pārvaldes Attīstības plānošanas nodaļai nodrošināt konsolidētā Rēzeknes novada pašvaldības nolikuma „Par atlīdzību Rēzeknes novada pašvaldībā” publicēšanu Rēzeknes novada pašvaldības mājaslapā.





Domes priekšsēdētāja vietnieks 					Georgijs Jevsikovs

